Oficiālais Vēstnesis L 019 , 24/01/1975 Lpp. 0001 - 0002

Speciālizdevums somu valodā: Nodaļa 3 Sējums 6 Lpp. 0042

Speciālizdevums grieķu valodā Nodaļa 03 Sējums 11 Lpp. 0158

Speciālizdevums zviedru valodā: Nodaļa 3 Sējums 6 Lpp. 0042

Speciālizdevums spāņu valodā: Nodaļa 03 Sējums 8 Lpp. 0072

Speciālizdevums portugāļu valodā Nodaļa 03 Sējums 8 Lpp. 0072



Padomes Regula (EEK) Nr. 154/75 (1975. gada 21. janvāris) par olīvu audzēšanas reģistra izveidi dalībvalstīs, kas ražo olīveļļu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā, lai iegūtu informāciju, kas vajadzīga, nosakot Kopienas potenciālo olīvu un olīveļļas ražošanu, kā arī lai uzlabotu Kopienas atbalsta sistēmu attiecībā uz šiem produktiem, ražotājām dalībvalstīm būtu jāizveido olīvu audzēšanas reģistrs; tā kā, lai nodrošinātu, ka reģistru veido vienādu visās attiecīgajās dalībvalstīs, ir jānosaka minimālā informācija, kas tajā jāiekļauj; tā kā, lai veicinātu reģistra izveidi, vajadzētu izveidot noteikumus, lai finansētu nepieciešamās darbības, piešķirot daļu ražotājiem paredzētā atbalsta, kas minēts Padomes 1966. gada 22. septembra Regulā Nr. 136/66/EEK [1] par eļļas un tauku tirgus kopēju organizāciju, kurā jaunākie grozījumi izdarīti ar Regulu (EEK) Nr. 1707/73 [2]; tā kā minētajā nolūkā vajadzētu izveidot noteikumus attiecīgajām darbībām, kas veicamas pakāpeniski; tā kā vēl jo vairāk ir lietderīgi izveidot noteikumus, lai attiecīgo tirdzniecības interešu pārstāvji varētu piedalīties šajās darbībās, IR PIEŅĒMUSI ŠO REGULU. 1. pants 1. Dalībvalstis, kas ražo olīveļļu, saskaņā ar šo regulu izveido olīvu audzēšanas reģistru, kurā ietver visas olīvu audzēšanas saimniecības to teritorijā. 2. Reģistrā ir šāda informāciju par katru saimniecību: a) divu gadu laikā pēc šīs regulas stāšanās spēkā, vismaz: - kopējā olīvu audzēšanas teritorija kopā ar to zemes gabalu kadastrālo atsauci, kas veido šo teritoriju, - olīvu koku kopējais skaits; b) sešu gadu laikā pēc šīs regulas stāšanās spēkā: - katra zemes gabala īpašnieku vārdi, - specializētu un jauktu olīvu audzēšanas platību attiecība, - olīvu koku izplatība pēc šķirnēm, - izmantotā audzēšanas sistēma, - koku vecums, audzēšanas un ražīguma stāvoklis, - to koku skaits, kas tiek audzēti, izmantojot apūdeņošanu. 3. Reģistru regulāri atjaunina. 2. pants Attiecīgo tirdzniecības interešu pārstāvji var piedalīties to aģentūru darbā, kuras nozīmētas izveidot olīvu audzēšanas reģistru. 3. pants 1. To ražotāju dalībvalstu kompetentās iestādes, kas ir atbildīgas par Regulas Nr. 136/66/EEK 10. pantā minētā atbalsta izmaksu, veicot maksājumu, atbalsta summu samazina par: a) 1 % 1973./74.tirdzniecības gadā; b) 5 % 1974./75.tirdzniecības gadā. 2. Samazinājuma summu izmanto olīvu audzēšanas reģistra izveides finansēšanai. Finansējums ir tāds, kā norādīts attiecībā uz izdevumiem, kas minēti 2. un 3. pantā Padomes 1970. gada 21. aprīļa Regulā (EEK) Nr. 729/70 [3] par kopējās lauksaimniecības politikas finansēšanu, kurā jaunākie grozījumi izdarīti ar Regulu (EEK) Nr. 2788/72 [4] Vajadzības gadījumā saskaņā ar šīs regulas 13. pantā noteikto kārtību pieņem sīki izstrādātus noteikumus šā punkta piemērošanai. 4. pants Ražotājas dalībvalstis regulāri informē Komisiju par olīvu audzēšanas reģistra izveides un atjaunināšanas gaitu. 5. pants Šīs regulas piemērošanai pieņem sīki izstrādātus noteikumus saskaņā ar Regulas Nr. 136/66/EEK 38. pantā noteikto kārtību. 6. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1975. gada 21. janvārī Padomes vārdā — priekšsēdētājs M. A. Clinton [1] OV 172, 30.9.1966., 3025./66. lpp. [2] OV L 175, 29.6.1973., 5. lpp. [3] OV L 94, 28.4.1970., 13. lpp. [4] OV L 295, 30.12.1972., 1. lpp. --------------------------------------------------